[{"text_idx": "#000000", "text": "Eldonejo Impeto dum UK en Kopenhago"}, {"text_idx": "#000001", "text": "Dum la 96-a Universala Kongreso de Esperanto, kiu okazis la 23-30-an de julio en Kopenhago, la eldonejo Impeto estis reprezentita en multaj arang\u0302oj. Kompreneble, dekojn da titoloj de la eldonejo eblis akiri en la libroservo de UEA, kaj pluraj el ili estis disac\u0302etitaj jam dum la unua tago, kio montris grandan intereson al la libroj de Impeto. Dum \u201cMovada Foiro\u201d, kiun partoprenis c\u0302irkau\u0306 cent diversaj Esperanto-organizoj, eldonejo Impeto prezentis la plej novajn librojn en Esperanto sur la stando, kiun preskau\u0306 c\u0302iam estis malfacile aliri pro amaso de interesig\u0302antoj. Kelkaj libroj de la eldonejo estis reprezentitaj ankau\u0306 c\u0302e la stando de Rusia Esperantista Unio.\nDum la kongreso la interesig\u0302antoj, legantoj kaj amikoj de la eldonejo povis ricevi diversajn informojn pri la libroeldona agado c\u0302e komuna budo de Impeto kaj projekto de Anna Striganova kaj Dima S\u0302evc\u0302enko \u201cFabelaj Mondoj\u201d. La budon vizitis pluraj centoj da esperantistoj el dekoj da landoj.\nDum la tradicia programero \u201cLibroj de la Jaro\u201d, kiu okazas c\u0302iujare dum UK-oj kadre de la Tago de Libro, estis prezentitaj 12 libroj, kiujn edonis Impeto en la periodo inter Havana kaj Kopenhaga UK-oj. La gvidantino de la programero Claude Nourmont aparte notis la buntecon de la titoloj, aperintaj c\u0302i-jare en la eldonejo.\nLa libroj de la eldonejo Impeto estis prezentataj ankau\u0306 kadre de au\u0306toraj duonhoroj. Tiel, Amri Wandel dum sia au\u0306tora duonhoro prezentis ankau\u0306 la libron de Nikolao Gudskov \u201cOrigino de la vivo sur la tero\u201d, por kiu li verkis la antau\u0306parolon, kaj dum la lasta tago de la kongreso Dima S\u0302evc\u0302enko kaj Anna Striganova prezentis proprajn originale verkitajn en Esperanto librojn \u201cLa tero, kiu volis forflugi\u201d kaj \u201cS\u0302ipeto Narklo\u201d, kiuj estis eldonitaj kadre de la libroserioj \u201cFabelaj mondoj\u201d kaj \u201cC\u0302ielarka nebulo\u201d."}, {"text_idx": "#000003", "text": "Rusianoj povas mendi librojn en ruslingva librobutiko."}, {"text_idx": "#000004", "text": "Dissendolisto kun informoj pri novaj libroj de eldonejo:"}]